google/wiki40b huggingface dataset:
Christiaan Eijkman

Životopis

Lekárstvo Eijkmana fascinovalo už od detstva a už v týchto rokoch bol rozhodnutý stať sa lekárom. Svoje predsavzatie zobral vážne a medicínu študoval na univerzite v Amsterdame. V rokoch 1889 – 1896 bol riaditeľom patologického laboratória v Batávii, dnešnej Djakarte. Od roku 1898 bol tridsať rokov profesorom hygieny a súdneho lekárstva na univerzite v Utrechte.

Skúmanie choroby beri-beri

Koncom 19. storočia sa na Blízkom východe rozšírila veľmi zákerná choroba zvaná beri-beri. Holandská vláda vymenovala osobitnú komisiu, ktorá mala za úlohu vyriešiť tento problém. V tejto komisii bol aj Christiaan Eijkman, ktorý bol v Batávii lekárom vo štátnej väznici. Jedného dňa, keď pozoroval sliepky, napadlo ho, či nie je nejaká súvislosť medzi kurou domácou a chorými, ktorí boli postihnutí chorobou beri-beri. Po dlhšom bádaní zistil, že medzi nimi úzka súvislosť je - spoločná strava. Sliepky boli kŕmené zvyškami väzenskej stravy. Okamžite sa informoval, aká je situácia v iných väzniciach a zistil, že niekde je chorých podstatne menej a niekde viac. Zistil totiž, že tam, kde sa varila výhradne lúpaná ryža, bolo chorých viac, a tam, kde šetrili a dávali väzňom nelúpanú ryžu, bola beri-beri skôr vzácnosťou.
Svoje výsledky uverejnil v roku 1897 v lekárskom časopise, ale aj napriek tomu, že tieto pozorovania prakticky znamenali vyriešenie problému choroby beri-beri, jeho správa nevyvolala veľkú pozornosť. Eijkman sa však nevzdával a pokračoval opäť vo svojich pokusoch na sliepkach. Sliepky rozdelil na dve skupiny: jednu kŕmil nelúpanou ryžou, druhú ryžou lúpanou a čoskoro zistil podľa svojho očakávania, že skupina kŕmená lúpanou ryžou prevažne ochorela a druhá skupina, kŕmená nelúpanou ryžou zostala zväčša zdravá. V tejto chvíli sa Eijkmanovi potvrdilo, že v šupke, ktorú obchodníci z ryže odstraňovali, aby mala väčší vzhľad aj väčšiu cenu, musia byť látky, ktorých nedostatok u výhradne ryžovej stravy spôsobuje aj ochorenie beri-beri. To znamená, že nielen že zistil hlavnú príčinu choroby beri-beri, ale tiež, že ako prvý fakticky objavil vitamíny.
Christiaan Eijkman však nedokázal aj napriek svojmu výskumu označiť látku, ktorá spôsobuje chorobu beri-beri. To sa podarilo vedcom až po jeho smrti, kedy poľský bádateľ Kazimierz Funk zopakoval Eijkmanove pokusy tentoraz na holuboch a dospel k záveru, že v šupke nelúpanej ryže sú naozaj látky, ktorých existenciu Eijkman predpovedal. Nazval ich vitamíny podľa latinského slova  vita  - život. V rovnakej dobe ako Funk, látky v šupkách ryže preskúmal aj Frederick Gowland Hopkins a položil základy vedy o vitamínoch.
Montlouis-sur-Loire (obec)

Poloha

Obec má rozlohu 24,55 km². Najvyšší bod je položený 97 m n. m. a najnižší bod 46 m n. m.

Obyvateľstvo

Počet obyvateľov obce je 10 452 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Beaune-d’Allier

Polohopis

Obec má rozlohu 24,2 km². Najvyšší bod je položený 586 m n. m. a najnižší bod 360 m n. m.

Obyvateľstvo

BPočet obyvateľov obce je 292 (2009).
Graf vývoja obyvateľstva:
Zdroje: INSEE
Auripigment

Charakteristika

Tento minerál môže mať v zriedkavých prípadoch tvar malých prizmatických kryštálov, častejšie sa však vyskytuje v podobe tenko lupeňovitých agregátov alebo je zrnitý. Charakterizuje ho sýta citrónovožltá, niekedy aj hnedožltá farba a bledožltý vryp. Auripigment je priehľadný až priesvitný minerál. Na čerstvom povrchu má mastný lesk, lomná plocha je však perleťová.

Vznik

Tento materiál sa nachádza na nízkotermálnych žilách, často s antimonitom a realgárom. Môže vytvárať aj kôrovité povlaky okolo termálnych prameňov.

Poznávanie

Auripigment sa pomerne ľahko taví. Pri zahrievaní sa prejevuje silným cesnakovým zápachom, ktorý je typický pre nerasty s obsahom arzénu.

Použitie

V minulosti sa auripigment (tiež orpiment) z Malej Ázie používal ako žltý pigment v maliarstve. Na obrazy sa nanášal čistý a od ostatných farieb sa izoloval lakom.

Výskyty na Slovensku

Cigeľka (pri Bardejove, Bardejov okres),
Červenica (Dubník, pri Prešov, Prešov okres),
Handlová (pri Prievidza, Prievidza okres),
Králiky (pri Banská Bystrica, Banská Bystrica okres),
Nováky (pri Prievidza, Prievidza okres),
Stebník (pri Bardejov, Bardejov okres),
Šumiac (pri Brezno, Banská Bystrica okres),
Tajov (pri Banská Bystrica, Banská Bystrica okres).
Konštantín I. (pápež)

Biografia

Konštantín zvolený po krátkom pontifikáte Sisina. Podľa jeho životopisca bol Konštantín nesmierne vľúdny. V roku 709, keď sa novozvolený ravennský arcibiskup Félix odmietol podriadiť Rímu, vyhnal ho cisár Justinián II. Neskôr sa Félix v roku 712 vrátil z vyhnanstva a zmieril sa s pápežom.
Hlavnou udalosťou Konštantínovho pontifikátu bola ročná návšteva Konštantínopol v období október 710 – október 711, čím sa až do návštevy Pavla VI. v roku 1967, stal posledným pápežom, ktorý Konštantínopol navštívil. Návšteva mala obrovský úspech. Konštantínov diakon Gregor (neskorší Gregor II.) viedol rokovania v Nikodéme. Dokázal cisárovi vysvetliť, prečo veľké množstvo kánonov, ktoré schválil Quinisextský koncil, ktorý zvolal cisár Justinián. Cisár napokon tieto pripomienky schválil. Cisár Justinián obradne pobozkal pápežove nohy, dostal od neho rozhrešenie a prijímanie a vydal dekrét, v ktorom uznáva privilégiá rímskej cirkvi a jej nadradenosť nad Ravennou. Chorý Konštantín prišiel do Ríma 24. októbra 711.
O štrnásť dní, 4. novembra 711 Justiniána zavraždili vzbúrení vojaci. Na trón nastúpil Filippus Bardanes, ktorý dohodu nerešpektoval a dohoda padla. Filippova podobizeň bola stiahnutá z mincí, kostolov a jeho meno sa vyškrtlo na všetkých dokumentoch v Ríme. Ravennský exarcha bol však proti tomu a vypukli boje. Pápež vyslal do ulíc kňazov "vyzbrojených" evanjeliami a krížmi. Filippika 3. júna 713 zvrhli a jeho nástupca Anastáz napravil škody spôsobené Filippikom a potvrdil dohodu ustanovenú medzi Konštantínom a Justiniánom.
Cassovar (polyfunkčný komplex)

Popis

Cassovar Komplex je väčšia polyfunkčná zóna s administratívnym, obchodným a obytným využitím.
Komplex je postavený na 2,4 hektárovom pozemku bývalého miestneho pivovaru (po ktorom bol pomenovaný celý projekt) v širšom centre mesta Košice.
Z areálu bývalého pivovaru ostal len 60 metrov vysoký murovaný komín a Kaplnka sv. Floriána. Od roku 2010 na mieste ruín stojí 96 nadštandardných bytov, dve administratívne budovy, služby, obchody a reštaurácie doplnené parkoviskom v podzemí s kapacitou 465 miest.
Po realizácii I. etapy Cassovaru v rokoch 2008 – 2010 spoločnosť Skanska zrealizovala aj druhú etapu výstavby tohto biznis centra. Investorom II. etapy projektu bola spoločnosť Hotel Cassovar a.s., Košice. Ukončenia diela v hodnote približne 24,15 mil. eur, bolo knocom roka 2012.

Historická budova pivovaru

Podľa pôvodných plánov sa mala historická budova pivovaru z roku 1903 zachovať a mala slúžiť ako múzeum pivovarníctva. Budova sa však v januári 2008 nebezpečne naklonila a musela byť asanovaná.

Obytná časť

Rezidencia Cassovar
Obytná časť pozostáva z 96 nadštandardných bytov. Stavbu tejto časti zahájili v polovici novembra 2007. Hrubá stavba bola dokončená začiatkom septembra 2008, oficiálne otvorenie sa konalo v roku 2009.

Administratívna časť

Administratívna časť pozostáva z dvoch približne rovnakých budov. Stavbu tejto časti zahájili v máji 2008. Prvá etapa bola dokončená v decembri 2010 a druhá etapa v roku 2012.
Cassovar Business Center I (CBC I)
CBC I. pozostáva z kancelárskej časti triedy A, obchodno-relaxačnej časti a podzemného parkoviska. V kancelárskej časti s výmerou 13 510 m² momentálne pracuje 1 250 zamestnancov. Väčšina priestorov je obsadená spoločnosťou T-Systems Slovakia, s.r.o. Súčasťou tohto celku je Cassovar Galéria, ktorá poskytuje maloobchodné priestory na ploche 6 986 m² určených pre obchody, reštaurácie a voľný čas.
Cassovar Business Center II (CBC II)
CBC II. je kancelárska budova postavená v roku 2013 ako druhá fáza projektu Cassovar Komplex. Budova poskytuje 16 082 m² kancelárskych priestorov triedy A, v ktorých pracuje 1 200 zamestnancov. Budova poskytuje 643 m² maloobchodných priestorov, ktoré sú súčasťou Cassovar Galérie.

Maloobchodná časť

Cassovar Galéria
Zmienené kancelárske celky sú prepojené s Cassovar Galériou, ktorá ponúka 7 629 m² prenajímateľných maloobchodných priestorov. Obchodné priestory sú tvorené 40 maloobchodnými jednotkamy. Zelená strecha nad retailovou časťou je využitá ako vonkajšia oddychová zóna s reštauráciou. Cassovar Galéria bola kopletne dokončená v roku 2017.
The Pantomime in Neosolium

Zaujímavosti z albumu

Inštrumentálna skladba "Sorseria" sa objavuje ako bonusový materiál už na albume Fragmenthea v roku 2005 a pre tento album bola opätovne nahraná. K albumu bol pred vydaním doplnený videoklip ku skladbe „Niarain“, nahraný koncom roka 2007 pod réžiou Rasťa Škrinára a podľa scenára Petra "Lega" Lengsfelda.
Aradská župa (Uhorsko)

Slúžnovské okresy

V roku 1910 sa župa delila na tieto slúžnovské okresy:
U Staré Vápenice

Geológia

Podložie tvorí devónske líšeňské súvrstvie s hádsko-říčskymi a křtinskými vápencami s prechodom do bazálnych klastík. V nive Říčky sú uložené kvartérne fluviálne sedimenty. Pôdy reprezentuje rendzina typická a luvizem typická, okolo vodného toku glej typický.

Flóra

Z drevín sú zastúpené borovica lesná, breza previsnutá, buk lesný, dub zimný, hrab obyčajný, javor horský, významný je výskyt mohutných jedincov jarabiny brekyňovej, na sutinách rastie lipa veľkolistá, v nive jelša lepkavá, medzi kríkmi drieň obyčajný, klokoč perovitý, čerešňa mahalebková. Rastlinstvo zastupuje ľalia zlatohlavá, lykovec jedovatý, medúnka medovkolistá, prvosienka jarná, vtáčia prilba biela, ohrozená prilbica žltá, vemenník dvojlistý a ďalšie.

Fauna

Z bezstavovcov je tu piadivka netýkavková, piadivka klenová, chochlatka buková, blyšťavka liesková, vtáky zastupuje muchárik bielokrký alebo ďateľ veľký.
John Q

Dej

Washington hrá Johna Quincyho Archibalda, manžela a otca rodiny, ktorého život sa zmení, keď zistí, že jeho syn má ochorenie srdca. Ak má jeho syn prežiť, potrebuje transplantáciu srdca, na ktorú sa ale nevzťahuje poistenie. Archibald sa preto rozhodne pre krajné riešenie.
Anglická občianska vojna

Anglická občianska vojna (angl. English Civil War) bola séria ozbrojených konfliktov medzi britskými parlamentaristami, známymi ako "guľatohlavci" (Roundheads), a rojalistami, prezývanými "kavalieri" (Cavaliers), v rokoch 1642-1651. Skončila víťazstvom parlamentu v bitke pri Worcesteri 3. septembra 1651.
Občianska vojna viedla k procesu s Karolom I., k jeho poprave a na odchod Karla II. Do exilu. Anglická monarchia bola nahradená republikou (Commonwealth of England) (1649-1653) a neskôr protektorátom (1653-1659) pod osobnou vládou Olivera Cromwella. Monopol anglikánskej cirkvi bol zlomený a víťazi upevnili anglickú moc v Írsku. Pre ústavnú prax vojna znamenala, že panovník mohol nabudúce vládnuť iba so súhlasom parlamentu.
Rumčerod

Rumčerod (po rusky: Румчерод) je skrátený názov Ústredného výkonného výboru Rady rumunského frontu, Čiernomorskej námorníckej flotily a Odesskej oblasti, do ktorej v tomto období patrili Chersonská, Besarabská a Krymská gubernia a tiež časti Podolskej a Volyňskej gubernie, ktorý existoval do 16. decembra 1917, kedy bol na základe rozhodnutia rozpustený. 
Výkonný výbor vznikol na prvom oblastnom zjazde sovietov (23. máj - 9. jún 1917) v Odese. Ich členmi boli eseri a menševici, ktorí s entuziazmom vítali vypuknutie Veľkej októbrovej socialistickej revolúcie.
Rumčerod mal významnú úlohu v rozšírení moci sovietov na území juhozápadnej Ukrajiny a Moldavska na prelome roka 1917. Na začiatku roka 1918 bol hlavným organizátorom boja proti okupantom z Rakúsko-Uhorska a Nemecka a spoločne s kolégiom Rady národných komisárov predsedal rokovaniam s rumunskou vládou, ktoré sa skončili likvidáciou sovietsko-rumunského konfliktu a podpisom zmluvy medzi Sovietskym zväzom a Rumunskom v dňoch 5. a 9. marca 1918.
Po intervencii rakúsko-uhorskej a nemeckej armády na ukrajinské územie v marci roku 1918 bola centrála výboru premiestnená do niekoľkých miest (Nikolajev, Rostov-na-Done, Jejsk). Okupácia však nedovolila, aby Rumčerod naďalej bezproblémovo fungoval, preto bola jeho činnosť v máji roku 1918 zastavená.
Saint-Pierre-de-Salerne

Poloha

Obec má rozlohu 6,92 km². Najvyšší bod je položený 162 m n. m. a najnižší bod 50 m n. m.

Obyvateľstvo

Počet obyvateľov obce je 254 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Villers-le-Tourneur

Poloha

Obec má rozlohu 7,85 km². Najvyšší bod je položený 276 m n. m. a najnižší bod 163 m n. m.

Obyvateľstvo

Počet obyvateľov obce je 182 obyvateľov (2009).
Graf vývoja obyvateľstva:
Zdroje: INSEE
Mâron

Poloha

Obec má rozlohu 27,84 km². Najvyšší bod je položený 171 m n. m. a najnižší bod 147 m n. m.

Obyvateľstvo

Počet obyvateľov obce je 744 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kalória

Kalória (značka cal) je jednotka energie. Je definovaná ako energia, ktorú je potrebné dodať 1 gramu vody na zvýšenie jeho teploty o 1 °C. Názov pochádza z latinského slova calor, ktoré v preklade znamená teplo.
Často sa používa aj jednotka kilokalória (značka kcal), ktorá bola vytvorená pomocou SI predpony kilo, označujúcej 1 000, čo znamená že 1 kcal = 1 000 cal. Táto jednotka sa používa najmä na vyjadrovanie energetického obsahu jedál a nápojov aj keď v takomto prípade sa jej často hovorí iba kalória. Fyzikálne ju môžeme definovať ako energia, ktorú je potrebné dodať jednému kilogramu vody na zvýšenie jeho teploty o 1 °C.
Aj keď jednotka je odvodená pomocou jednotiek SI, samotná kalória sa za SI jednotku nepovažuje.
Poses

Poloha

Obec má rozlohu 7,2 km². Najvyšší bod je položený 12 m n. m. a najnižší bod 8 m n. m.

Obyvateľstvo

Počet obyvateľov obce je 1 165 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ľabtuška vrchovská

Výskyt a stav na Slovensku

Odhadovaný počet hniezdiacich párov je 700 - 1 100, zimujúcich jedincov 20 - 200. Veľkosť populácie i územie na ktorom sa vyskytuje sú stabilné, maximálna zmena do 20%. Ekosozologický status v roku 1995 R - vzácny. V roku 1998 žiadny. V roku 2001 žiadny. V roku 2014 LC - menej dotknutý. Európsky ochranársky status nezaradený SPEC. Stupeň ohrozenia S - vyhovujúci ochranársky status.
Biel (okres Trebišov)

Polohopis

Obec leží v juhovýchodnej časti Východoslovenskej nížine.

Dejiny

Prvá písomná zmienka o obci je z roku 1265. Pred 14. storočím bol v dedine aj kostol, ale písomné doklady o ňom sa zachovali len z tohto obdobia. Obec patrila miestnym zemanom Šeneiovcom. V roku 1600 sídlisko pozostávalo len zo 17 poddanských domov. Neskôr sa počet obyvateľov výrazne menil. V období rokov 1715 až 1720 tam žilo 7 poddanských domácností, v roku 1828 bolo v obci 79 domov a 587 obyvateľov, v roku 1900 mala 907 a v roku 1970 1545 obyvateľov.

Symboly obce

Podľa Heraldického registra  má obec tieto symboly prijaté 9. novembra 1995. Bol vytvorený podľa odtlačku pečatidla z roku 1787.

Erb

V modrom štíte strieborná kotva so zlatým okom, ovenčená dvoma zlatými ratolesťami.

Vlajka

Vlajka má podobu piatich pozdĺžnych pruhov rovnakej šírky v poradí žltý, modrý, biely, modrý a biely pruh. Vlajka 
má pomer strán 2 : 3 a ukončená je tromi cípmi, t. j. dvomi zástrihmi, siahajúcimi do tretiny jej listu.
Die Young

Kompozícia

Skladba obsahuje Keshine známe electropopové zvuky, pričom obsahuje brnkanie akustickej gitary a rýchle tempo tanečných beatov. „Die Young“ tiež obsahuje syntetizátorové prvky štýlu New Wave, pripomínajúce skupinu The Cars a ďalšiu hudbu 80. rokov. Ku koncu skladby, je počuť chórus spevu v pozadí spolu s glam rockovým úderom bubna.
Aucey-la-Plaine

Poloha

Obec má rozlohu 9,39 km². Najvyšší bod je položený 61 m n. m. a najnižší bod 5 m n. m.

Obyvateľstvo

Počet obyvateľov obce je 450 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ladislav Krýsl

Životopis

Študoval na reálnom gymnáziu, v roku 1917 – 1921 na poľnohospodárskom odbore ČVUT v Prahe, Ing. Vysokoškolský pedagóg na Vysokej škole poľnohospodárskeho a lesníckeho inžinierstva v Košiciach, stredoškolský profesor na SPTŠ v Mošovciach.
Účastník protifašistického odboja a SNP, pracovník Povereníctva pre veci hospodárstva a zásobovania v Banskej Bystrici (1944).
Organizátor poľnohospodárskeho školstva a propagátor ovocinárstva. Autor prvej učebnice poľnohospodárskeho účtovníctva. Spolupracovník rozhlasu, novín a odborných časopisov.
Eurypylos (syn Télefa)

Eurypylos (starogr. Εὐρύπυλος – Eurypylos) je v gréckej mytológii syn Télefa z Arkádie a jeho manželky Astyochy, sestry trójskeho kráľa Priama.
Eurypylos, syn kráľa Télefa, bol v trójskej vojne posledným spojencom Trójanov. Eurypylos pochádzal z mesta Teuthrania v Mýsii, zo strany otca bol potomkom hrdinu Hérakla a z matkinej bol príbuzným trójskeho kráľa Priama. Podľa Homéra, bol pohľadný muž. Keď Achájci napadli Tróju, jeho otec Télefos vyhlásil neutralitu. Kráľ Priamos však svoju sestru Astyochu podplatil drahými šperkami a Trójanom prišla z Mýsie na pomoc skupina mužov vedených Chromom a Ennomom. Eurypylos, ktorý bol ešte dieťaťom ostal doma. Ale keď dospel, uprosil svojho otca, aby sa aj on mohol vojny zúčastniť. Eurypylos sa ešte pred odchodom oženil a jeho manželka onedlho zistila, že je tehotná a počas jeho neprítomnosti mu porodila syna Gryna.
Eurypylos začal bojovať až takmer v poslednej fáze vojny, po smrti hrdinov Hektora a Achillea. Na trójsku pláň so sebou priviedol mýsijské vojenské oddiely. Eurypylus bol odetý v pevnom brnení, mal veľký okrúhly štít s vyobrazením dvanástich hrdinských činov svojho starého otca Hérakla. Eurypylos bojoval statočne, jeho rukou zomrel tesálsky hrdina Machaón, Péneleós z Téb a Nireus syn symského kráľa Charopa. Jeho osud bol však spojený s osudom Tróje. Počas záverečných bojov ho zabil Achilleov syn Neoptolemos.
Le Mayet-de-Montagne (obec)

Poloha

Le Mayet-de-Montagne má rozlohu 29,03 km². Najvyšší bod je položený 880 m n. m. a najnižší bod 415 m n. m.

Obyvateľstvo

Le Mayet-de-Montagne má 1555 obyvateľov (2009).
Graf vývoja obyvateľstva:
Zdroje: INSEE
Salonta

História

Prvá písomná zmienka o meste pochádza z roku 1332, kedy ju pápežský dokument spomína ako „Socerdas de ville Zalantha“. Tento názov mesta vydržal až do obdobia uhorskej autonómie, keď sa prešlo na používanie názvu v maďarskom jazyku a neskôr v jazyku rumunskom (čo de facto nezmenilo výslovnosť názvu mesta). Do 16. storočia patrí mesto šľachtickému rodu Toldiovcov a stáva sa významným centrom obchodu, najmä kvôli blízkosti hradu Culişer. V tomto období má mesto asi 300 obyvateľov. Roku 1598 Turci zničili hrad Culişer a vypálili Salontu. V tomto období vyrástla v centre mesta Vartovka „Turnul Ciunt“. Turecká okupácia však mestu prekvapivo prináša rozvoj, najmä niektorých remeselných činností. Počas revolúcie 1848 tu pôsobí básnik János Arany. Po revolúcii prichádza do mesta obdobie vzniku cechov - prvý, obuvnícky vzniká roku 1820. Po druhej svetovej vojne, od roku 1948 začína mesto meniť svoj charakter zo sídla takmer čisto agrárneho na industriálne. Vznikne tu niekoľko podnikov, avšak 65 % miestneho priemyslu tvorí priemysel potravinársky.
Daniel Herman

Život

Jeho matka bola sesternicou Hany Bradyovej a Jiřího Bradyho. Je priamym potomkom Františka Dobrovského, brata Josefa Dobrovského. Vyštudoval gymnázium, potom nastúpil na pedagogickú fakultu, ktorú však po jednom roku opustil. V roku 1984 začal študovať teologickú fakultu v Litoměřiciach, v roku 1989 bol vysvätený za kňaza. Po necelom roku v duchovnej službe sa na jar 1990 stal sekretárom Miloslava Vlka.
V rokoch 1996-2005 bol hovorcom Českej biskupskej konferencie. Medzi rokmi 2005-2007 pracoval na Linke pomoci v kríze pri Policajnom prezídiu Českej republiky. V roku 2007 požiadal o laicizáciu. Dňa 12. augusta 2010 bol zvolený riaditeľom Ústavu pre štúdium totalitných režimov. Dňa 10. apríla 2013 ho rada ústavu odvolala.
Dňa 2. mája 2014 rozhodol Obvodný súd pre Prahu 3, že Hermanovo odvolanie je neplatné. Mestský súd v Prahe však toto rozhodnutie 21. januára 2015 zrušil a vrátil späť Obvodnému súdu pre Prahu 3.

Politické pôsobenie

Vo voľbách do Poslaneckej snemovne PČR v roku 2013 kandidoval v Prahe ako líder KDU-ČSL a bol zvolený za poslanca. Dňa 29. januára 2014 sa stal ministrom kultúry vo vláde Bohuslava Sobotku.
Pálenica (sedlo v Západných Tatrách)

Turistické možnosti

Dá sa z neho ľahko dostať napr. na Sivý vrch (0:55 hodiny), Brestovú (1:10 hodiny), do Zuberca (2:30 hodiny) alebo do Jalovca (3:25 hodiny). Týmto sedlom sa končí kosodrevinový hrebeň Holáňa. Asi 15 minút cesty smerom na Zuberec sa nachádza prameň vody neďaleko poľany Zadné Košariská.

Výhľad

Výhľad zo sedla je veľmi obmedzený alebo žiadny.
Badefols-d’Ans

Poloha

Obec má rozlohu 18,34 km². Najvyšší bod je položený 348 m n. m. a najnižší bod 165 m n. m.

Obyvateľstvo

Počet obyvateľov obce je 479 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Serbannes

Poloha

Serbannes má rozlohu 14,3 km². Najvyšší bod je položený 375 m n. m. a najnižší bod 278 m n. m.

Obyvateľstvo

Serbannes má 729 obyvateľov (2009).
Graf vývoja obyvateľstva:
Zdroje: INSEE
Clermont (Landes)

Poloha

Obec má rozlohu 15,02 km². Najvyšší bod je položený 59 m n. m. a najnižší bod 9 m n. m.

Obyvateľstvo

Počet obyvateľov obce je 804 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vzťažná sústava

Vzťažná sústava alebo referenčná sústava je spôsob, ako pozorujeme pohyby a ďalšie deje v skúmanom systéme. Väčšinou ju realizujeme za pomoci vhodnej súradnicovej sústavy, ktorá je daná svojim začiatkom (bodom, ktorého všetky súradnice sú nulové) a osami. Voľba vzťažnej sústavy nemá vplyv na deje v skúmanej sústave, v praxi však môžu byť pre riešenie daného problému niektoré súradnicové sústavy vhodnejšie ako iné. Pojem vzťažnej sústavy je mimoriadne dôležitý v teórii relativity.

Inerciálne vzťažné sústavy

Definujeme ich ako vzťažné sústavy, v ktorých platí prvý Newtonov zákon.
Všetky inerciálne vzťažné sústavy sú navzájom rovnocenné, nemožno spomedzi nich vybrať žiadnu "stojacu", oproti ktorej sa ostatné inerciálne sústavy pohybujú rovnomerným pohybom. Toto tvrdenie je prvým postulátom, pomocou ktorých Albert Einstein dospel k teórii relativity.
Guébling

Poloha

Obec má rozlohu 6,86 km². Najvyšší bod je položený 333 m n. m. a najnižší bod 216 m n. m.

Obyvateľstvo

Počet obyvateľov obce je 139 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Utópia

Utópia (z gréckeho οὐ – nie a τόπος – miesto, teda "nejestvujúce miesto") je významový útvar pozostávajúci zo súboru predstáv o budúcich ideálnych stavoch spolužitia ľudí. Pojednáva o ideálnom usporiadaní spoločnosti – spomínané spolužitie ľudí napr. Pravzorom všetkých utópií je Platónovo dielo „Štát“, ktorým sa inšpiroval i Augustín z Hippa pri písaní svojho Božieho štátu (De Civitate Dei).
Názov „utópia“ pochádza od Thomasa Mora, ktorý napísal dielo „Utópia“. V podobnom duchu sa niesli i diela Tommasa Campanellu (Slnečný štát) a Francisa Bacona (Nová Atlantída).
Utopický žáner sa stal neskôr populárny v literatúre i vo filme.
Panphagia

Nález

Holotyp nesie označenie PVSJ 874 a ide o artikulované pozostatky nedospelého jedinca s celkovou dĺžkou asi 130 cm. Boli z neho objavené časti lebky, stavcov, lopatkového a panvového pletenca a kosti zadnej končatiny. Panphagia bola opísaná vo februári roku 2009 paleontológmi Ricardom N. Martínezom a Oscarom A. Alcoberom. Podľa ich fylogenetickej analýzy je tento rod najbazálnejším (vývojovo najprimitívnejším) zástupcom rozsiahlej skupiny sauropódomorfov. Zuby naznačujú, že bol všežravcom.
D. Garanvölgy

Životopis

Pôsobil ako primár hematologicko-transfuziologického oddelenia NsP KÚNZ v Banskej Bystrici v rokoch 1949 – 1951.